Дора Габе
Прокоба

chitanka.info

Усещам някога в кръвта си тъмна сила,

едно предчувствие, което се обажда

в сърцето ми и тъмен спомен ражда.

Не зная що съм и не зная що съм била.

Душата ми е неспокойна, мътна, няма.

Там горе, де полярната звезда пътува,

в безкрая, бледна и самотна дето плува —

ще мине може и моят път през тамо.

Защо ме тегли неспокоен дух далече?

Съдбата ли на мои прадеди бездомни,

пробудена в кръвта, проклятие изрече,

или от векове сърцето ми го помни!…

1920

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.